CELEX: 62011TN0518
Language: sl
Date: 2011-09-27 00:00:00
Title: Zadeva T-518/11: Tožba, vložena 27. septembra 2011 – BTL Diffusion proti UUNT – dm drogerie markt (babyTOlove)

3.12.2011   
            
            
               SL
            
            
               Uradni list Evropske unije
            
            
               C 355/23
            
         Tožba, vložena 27. septembra 2011 – BTL Diffusion proti UUNT – dm drogerie markt (babyTOlove)
   (Zadeva T-518/11)
   2011/C 355/42
   Jezik, v katerem je bila tožba vložena: angleščina
   
      Stranke
   
   
      Tožeča stranka: BTL Diffusion (Saint Cloud, Francija) (zastopnik: A. Berendes, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: dm-drogerie markt GmbH & Co. KG (Karlsruhe, Nemčija)
   
      Predlogi
   
   
               —
            
            
               Razveljavi naj se odločba drugega odbora za pritožbe Urada za usklajevanje na notranjem trgu (znamke in modeli) z dne 8. julija 2011 v zadevi R 883/2010-2 v delu, v katerem je bilo: (i) ugodeno ugovoru in zavrnjena prijava izpodbijane znamke Skupnosti za „kirurške, medicinske, zobne in veterinarske aparate, ortopedske izdelke in kirurški material za šivanje iz razreda 10, ter za ‚oblačila, obutev, pokrivala‘ iz razreda 25, in (ii) bil zavrnjen predlog tožeče stranke, naj se razveljavi izpodbijana odločba glede vprašanja, ki ni bilo navedeno v pritožbi, v delu, v katerem je bilo ugodeno ugovoru za ‚igre, igrače; izdelke za gimnastiko in šport, ki jih ne obsegajo drugi razredi‘ iz razreda 28; in
            
         
               —
            
            
               navedena odločba naj se potrdi za ‚umetne ude, oči in zobe‘ iz razreda 10 in ‚okraske za novoletno jelko‘ iz razreda 28.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: figurativna znamka ‚babyTOlove‘ za proizvode iz razredov 10, 25 in 28 – prijava znamke Skupnosti št. 7104219
   
      Imetnik znamke ali znaka, navajanega v postopku z ugovorom: druga stranka pred odborom za pritožbe
   
      Navajana znamka ali znak: mednarodna registracija št. 935598 besedne znamke ‚babylove‘ za proizvode iz razredov 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 in 32; mednarodna registracija št. 979365 besedne znamke“Baby Love“ za proizvode iz razredov 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 in 32
   
      Odločba oddelka za ugovore: ugoditev ugovoru glede dela spornih proizvodov
   
      Odločba odbora za pritožbe: delna razveljavitev odločbe oddelka za ugovore; ugoditev ugovoru in zavrnitev izpodbijane prijave znamke Skupnosti za nekatere proizvode iz razredov 10 in 25; zavrnitev pritožbe v preostalem
   
      Navajani tožbeni razlogi: Kršitev Uredbe Sveta št. 207/2009, ker je odbor za pritožbe napačno presodil verjetnost zmede.